kardosdrur/scandi-wiki huggingface dataset:
Świętokrzyski Nationalpark

Świętokrzyski Nationalpark () er en nationalpark i Świętokrzyskie Voivodeship i det centrale Polen . Den dækker den højeste højderyg i Świętokrzyskiebjergene – Lysogory – med sine to højeste toppe: Lysica på 612 moh. og Łysa Góra 595 moh. Den dækker også den østlige del af Klonowski- og en del af Pokrzywianskikammen. Parken har sit hovedkvarter i byen Bodzentyn .

Historie 
Historien om bestræbelserne på at beskytte denne del af Polen går tilbage til tiden før 1. verdenskrig. I 1921 blev der oprettet en første skovreservat i Swiętokrzyskie-bjergene - dette var Józef Kostyrkos reservatet på Chełmowa Góra (1,63 km²). Det følgende år blev to områder iaf Łysogory med et samlet areal på 3,11 km² også beskyttet. I 1932 blev reservatets område officielt udvidet til 13.47 km², men nationalparken blev først oprettet i 1950. Dens oprindelige område var 60,54 km², men den er siden udvidet til 76,26 km², heraf er 72.12 km² skovklædt. Der er fem strengt beskyttede zoner med et samlet areal på 17.31 km².

Landskabeet 
Świętokrzyskie-bjergene er de ældste i Polen. De blev hævet i tre forskellige tektoniske perioder og spredte sig i Małopolska-højlandet mellem Pilica og Wisla. Deres konturer er blide og de er ikke så høje. Imidlertid fascinerer de med den ekstremt originale strukturer, varieret vegetation og dyreverdenen.

Flora 
Parken er berømt for sine træer, hvoraf 674 betragtes som naturmonumenter og som sådan er under beskyttelse. Parkens myndigheder lykkedes med succes at genindføre almindelig taks her - nu er der omkring 1.300 af dem. Det meste af parkens område er skovklædt, hovedsageligt med fyrretræer og bøg . Ædelgraner er knap så talrige ligesom skove blandet med egetræer. Endemisk for dette område er granvildnis og områder med polsk lærk på Chełmowa Góra.

Fauna 
Parkens fauna er repræsenteret af mere end 4000 arter af hvirvelløse dyr og 210 arter af hvirveldyr (inklusive 187 beskyttede). Mange af arterne er af bjergarter. Disse trives normalt i strengt beskyttede områder og dybt inde i skovene.

Arkitektur 
Bortset fra naturen har parken og dens nærhed meget mere at byde på. Der er flere vigtige bygninger i området, bl.a. det benediktinske helligkors kloster fra første halvdel af det 12. århundrede, der ligger på toppen af Łysa Góra . Det er sandsynligt, at her blev det ældste eksempel på et polsk skrift skabt - Kazania Świętoktrzyskie (Helligkors Prædikener). Et interessant træk ved det lokale landskab er de mange vejkapeller.

Parken har mange historiske monumenter forbundet med polske nationale oprør og tiden for den nazistiske besættelse.

Kilder og henvisninger 

 Officielt websted

Nationalparker i Polen
IUCN Kategori II
Niels Møller (dirigent)

Niels Christian Martin Møller (født den 27. maj 1918 i København (Helligånds sogn), død den 13. august 2008) var korleder for Københavns Drengekor, korleder ved Christiansborg Slotskirke samt Danmarks Radio, sanginspektør og domkantor ved Domkirken i København.

Referencer 

Dirigenter fra Danmark
Personer fra København
Personer i Kraks Blå Bog (afdøde)
Personer i Dansk Biografisk Leksikon
Danskere i 2000-tallet
DM i cykelcross 2004

Danmarksmesterskaberne i cykelcross 2004 var den 35. udgave af DM i cykelcross. Mesterskabet fandt sted 11. januar 2004 på en rundstrækning ved Vejen Idrætscenter i Vejen.

Hos kvinderne vandt Nadine Bruhn sit første danmarksmesterskab i cykelcross, efter hun vandt sølv året før. I herrerækken vandt Kim Sigmann Petersen sit andet senior-DM.

Resultater

Referencer

Eksterne henvisninger 
 

2004
Cykelløb i 2004
Vejen
Annulus tendineus communis

Annnulus tendineus communis er et fælles seneudspring til 6 ud af de 7 ekstraokulære muskler i øjenhulen. Den er delvist fusioneret med bindevævet omkring synsnerven og er med til at danne canalis opticus som udover synsnerven også indeholder arteria opthalmica, nervus abducens og nervus oculomotorius.

Muskeludspring 
De muskler der udspringer fra senen er:

 Musculus rectus superior
 Musculus rectus inferior
 Musculus rectus medialis
 Musculus rectus lateralis
 Musculus obliquus superior
 Musculus levator palpebrae superior (varierer afhængigt af kilde, se side for mere information)

Referencer 

Øjets anatomi
Kira Kirillovna af Rusland

Kira Kirillovna af Rusland (; ) (9. maj 1909 — 8. september 1967) var en russisk storfyrstinde, der var datter af storfyrst Kirill Vladimirovitj af Rusland og prinsesse Victoria Melita af Sachsen-Coburg og Gotha.

Biografi

Tidlige liv 
Kira Kirillovna blev født den 9. maj 1909 i Paris i Frankrig. Hun var det andet barn af storfyrst Kirill Vladimirovitj af Rusland i hans ægteskab med prinsesse Victoria Melita af Sachsen-Coburg og Gotha.

Ægteskab 
Storfyrstinde Kira giftede sig den 2. maj 1938 i Potsdam i Preussen med den tyske tronprætendent prins Louis Ferdinand af Preussen, der var den næstældste søn af kronprins Wilhelm af Preussen og hertuginde Cecilie af Mecklenburg-Schwerin. I ægteskabet blev der født syv børn:
Friedrich Wilhelm af Preussen (1939-), gift 1967 med Waltraud Freytag, senere skilt, to børn. Gift anden gang 1976 med Ehrengard von Reden, senere skilt, tre børn. Gift tredje gang med Sibylle Kretschmer. Frasagde sig sine arverettigheder i 1967.
Michael af Preussen (1940-), gift 1966 med Jutta Jörn, senere skilt, to børn. Gift anden gang med Brigitte von Dallwitz, ingen børn. Frasagde sig sine arverettigheder i 1966.
Marie Cècile af Preussen (1942-), gift 1965 med Friedrich August af Oldenburg, skilt i 1989, tre børn.
Kira af Preussen (1943-2004), gift 1973 med Thomas Frank Liepsner, skilt 1984, ét barn.
Louis Ferdinand af Preussen (1944-1977), gift 1975 med baronesse Donata Emma af Castell-Rüdenhausen og fik to børn, den ene efter sin egen død.
Christian-Sigismund af Preussen (1946-), gift 1984 med komtesse Nina Helene Lydia Alexandra Reventlow, to børn. Han har desuden et barn fra tidligere forhold med Christiane Grandmontagne.
Xenia af Preussen (1949-1992), gift 1973 med Per-Edvard Lithander og skilt 1978, to børn.

Død 
Prinsesse Kira døde 58 år gammel den 8. september 1957 i Saint-Briac-sur-mer i Bretagne i Frankrig.

Referencer

Eksterne links 

Huset Holsten-Gottorp-Romanov
Kongelige fra Rusland
Kongelige fra Tyskland
Personer fra Paris
Musculus rectus superior

Musculus rectus superior, også benævnt musculus rectus bulbi superior, er en muskel i øjenhulen der eleverer øjet, altså får den øjet til at se opad. Den har også en roterende effekt medialt ind mod næsten. Den har udspring under musculus levator palpebrae superior i annulus tendineus communis.
Øjets anatomi

Hoved- og nakkemuskler
Musculus rectus inferior

Musculus rectus inferior, også benævnt musculus rectus bulbi inferior, er en muskel i øjenhulen hvis kontraktion fremkalder en skrå medio-inferior hældning af øjet (kigger skråt indad-nedad). Musklen deler udspring og innervation med musculus rectus superior, nemlig i annulus tendineus communis med innervation fra nervus oculomotorius.

Referencer 

Øjets anatomi
Hoved- og nakkemuskler
Musculus rectus medialis

Musculus rectus medialis, også benævnt musculus rectus bulbi medialis, er en muskel i øjenhulen der under kontraktion vender øjet indad mod næsen. Den udspringer sammen med mange andre øjemuskler i annulus tendineus communis, og innerveres af nervus oculomotorius.

Referencer 

Øjets anatomi
Hoved- og nakkemuskler
DM i cykelcross 2005

Danmarksmesterskaberne i cykelcross 2005 var den 36. udgave af DM i cykelcross. Mesterskabet fandt sted 15. januar 2005 på en rundstrækning på og ved Skive Stadion i Skive. Løbene skulle efter planen havde været afholdt den 9. januar, men på grund af Januarstormen 2005 blev de udskudt til weekenden efter, da Skive Kommune og politiet havde givet et kørselsforbud.

Hos kvinderne vandt Mette Andersen sit tredje danmarksmesterskab i cykelcross, efter hun vandt sølv året før. I herrerækken vandt også Kim Sigmann Petersen sit tredje senior-DM, det andet i træk. Tommy Moberg Nielsen og Joachim Parbo tog de sidste to pladser på podiet, præcis som året før.

Resultater

Referencer

Eksterne henvisninger 
 
 Video fra mesterskabet på YouTube

2005
Cykelløb i 2005
Sport i Skive
DM i cykelcross 2000

Danmarksmesterskaberne i cykelcross 2000 var den 31. udgave af DM i cykelcross. Mesterskabet fandt sted 15. januar 2000 på en rundstrækning på voldene i Fredericia.
Hos kvinderne vandt Karen Vinther Villadsen Jacobsen sit første danmarksmesterskab i cykelcross. I herrerækken vandt Henrik Djernis sit 15. senior-DM, efter han fik bronze året før.

Resultater

Referencer

Eksterne henvisninger 
 

2000
Cykelløb i 2000
Sport i Fredericia
Musculus rectus lateralis

Musculus rectus lateralis, også benævnt musculus rectus bulbi lateralis, er en ekstraokulær muskel der bevæger øjet så det vender væk fra øjet. Det innerveres som den eneste af øjemusklerne af nervus abducens, men deler stadig den samme arterie og seneudspring (annulus tendineus communis) som de andre rectusmuskler i øjenhulen.

Referencer 

Øjets anatomi
Hoved- og nakkemuskler
72 Timer

72 Timer er en EP af de danske musikere Kesi og ICEKIID, der blev udgivet den 13. november 2020 via disco:wax.

Baggrund 
Kesi og Icekiid samarbejdede første gang i 2019, da de udgav sangen 'Øjne på Mig', der siden har 5,9 millioner streams på Spotify.

I sensommeren 2020 drog Kesi og ICEKIID sammen med producerne Hennedub og brødreduoen Emil og Asmus Harm sammen til Jylland, hvor EP'en blev til på tre døgn, deraf udgivelsens navn. Alle seks sange på udgivelsen var nye og havde ikke tidligere været udgivet. Kesi beskrev tilblivelsen af udgivelsen således: 

Den 10. november 2020 udkom 'Get The Bag' pludseligt på streamingtjenesterne, efter at der havde været en nedtælling i gang på en hjemmeside, som var oprettet til formålet.

Modtagelse

Anmeldelser 
Udgivelsen modtog varierende anmeldelser i de danske medier. 

Mest kritisk var Elias Kvist fra GAFFA, der tildelte udgivelsen to ud af seks stjerner. Han mente, at udgivelsen startede godt med 'Get the Bag', der "er en atypisk tilbagelænet poppet refleksion hos dansk musiks nuværende prinser" såvel som 'Bowling', "som har den type af et boblende beat, som gør det anderledes og berettiget til at blive udgivet". Udgivelsen falder herefter ifølge Elias Kvist i kvalitet og mener, at "hastværk er altså rigtig ofte lastværk. Og det føles sådan, når man skal bedømme 72 timer, for hvad der frames som udgivelsens styrke er uden tvivl også dens største svaghed. Manglen på variation er stor, og den ville nok have været mindre, hvis Kesi og Icekiid havde givet sig selv lidt mere løbetid".

Niels Jul Bruun, der er anmelder for Soundvenue, mente, at "’72 timer’ er et stærkt og overskudsagtigt udspil fra to rappere, der tydeligvis har haft det sjovt. Makkerparret lykkes med både søde kærlighedsbeats og UK Drill, og selv om det hele er lavet på bare tre dage, er der ikke slækket på kvaliteten". Han tildelte udgivelsen fem ud af seks stjerner.

Priser 
Kristian Karl og Christian Wolkoff fra Soundvenue kårede udgivelsen som årets 25. bedste danske album i 2020.

Spor

Hitlister

Ugentlige hitlister

Referencer 

Kesi-album
Icekiid-album
DM i cykelcross 1999

Danmarksmesterskaberne i cykelcross 1999 var den 30. udgave af DM i cykelcross. Mesterskabet fandt sted 10. januar 1999 på en rundstrækning i og ved Riis Skov i Aarhus-bydelen Risskov.

Efter at Henrik Djernis havde vundet DM siden 1985, 14 år i træk, måtte han i 1999 nøjes med bronzemedaljen, da han under løbet fik en defekt på cyklen. 24-årige Jesper Agergaard vandt sit første senior-DM, efter han i tidligere år havde vundet sølv og bronze.

Resultater

Referencer

Eksterne henvisninger 
 

1999
Cykelløb i 1999
Sport i Aarhus
Risskov
Bispegade (Ribe)

Bispegade er en gade i Ribe løber mellem Sønderportsgade og Gravsgade. I gaden finder man den tidligere Bispegades Skole, der i dag er opbygget til privatboliger.

Historie 
Gaden har været bebygget fra første halvdel af 1200-tallet og hed tidligere Sct. Hans Gade, efter en kirke placeret i gadens sydlige del. 

1558 kaldes gaden Bispegårdsgade efter den katolske bispegård, der lå i gaden indtil reformationen. Derefter er den blevet kaldt Bispegade.

Den fik den nuværende brostensbelægning i 1992, hvor der også blev lavet en arkæologisk udgravning i de op til 5 meter tykke kulturlag.

Bispegades Skole, Bispegade 5 

I 2014 meldte Esbjerg Kommune nok engang ud, at man ville sælge bygningerne, der tidligere husede Bispegades Skole.

Samme år kunne man læse, at Obbekjær Byggeforretning havde købt bygningerne. Siden er bygningerne blevet ombygget til private lejligheder.

Referencer

Litteratur 
 Vores gade - et projekt under Esbjerg Kommune i forbindelse med Ribe's 1300 års jubilæum i 2010
 Gamle gadenavne i Ribe - af K. H. Rosenstand

Gader i Ribe
Świętokrzyskiebjergene

Świętokrzyskiebjergene  (polsk: Góry Świętokrzyskie) er en bjergkæde  i det centrale Polen, i nærheden af byen Kielce. Świętokrzyskiebjergene er nogle af de ældste bjerge i Europa, og de højeste mellem  Sudeterne og Uralbjergene. De to højeste toppe er  Góra Agata, 614 moh. og Łysica på 612 moh. Sammen med Kraków-Częstochowa-højlandet danner bjergene en region der kaldes Det lillepolske højland (Wyżyna Małopolska). Bjergkæden  dækker et areal på 1.684 km² og omfatter bl.a. Świętokrzyski Nationalpark.

Kilder og henvisninger 

 

Bjerge og bakker i Polen
Baba Business 2

Baba Business 2 er det andet studiealbum som soloartist af den danske musiker Branco, der blev udgivet den 1. januar 2021 via Sony Music.

Baggrund 
Sangen 'Hundo' var den første single til Brancos album. Han optrådte han med sangen ved Danish Music Awards i november 2020, hvor Branco blandt andet vandt årets solosolist. Den gik også nummer 1 på den hitliste i uge 44.

Branco udkom den 1. januar 2021 med Baba Business 2, der ifølge Jakob Freudendal fra Soundvenue var en imødeset opfølger til Baba Business fra 2019.

Modtagelse

Anmeldelser 
Kristian Karl fra Soundvenue tildelte albummet fem ud af seks stjerner. Han mente, at Branco var Danmarks førerende rapper, "fordi ingen lyder større end ham". Særligt udviklingen i albummet italesættes: "fra urørlig narkokonge til kærlig familiefar – løfter albummet til noget større end bare en samling hits", og "gennem hele albummet udstråler Branco total kontrol". Han er dog særligt positiv over for sidste del af albummet: "Men allervigtigst bliver slutningen af albummet løftet af mere personlige tracks, der viser motivationen bag Brancos store livsprojekt. Nemlig en betingelsesløs kærlighed til den nærmeste familie". Han slutter anmeldelsen af med at skrive, at Baba Business 2 er en kandidat til årets bedste hiphop-album allerede så tidligt på året, og alle de andre danske rappere skal måles op imod Branco.

Jens Dræby, der er anmelder for GAFFA, mener, at Branco viser sig "som en enormt alsidig rapper, der gerne vil det hele på godt og ondt og leverer en udmattende, men afsindigt underholdende udgivelse". Således karakteriserer han Baba Business 2 som "[...] en vild og imponerende lytteoplevelse, som gør ham til mere end de kunstnere, man kunne sammenligne ham med". Dræby mente dog, at albummet med sine 20 sange var for langt. Han mente samtidig, at anden del af albummet ikke havde samme gennemslagskraft som første del ved fx at "[...] efterligne Node med en melodramatisk ballade på "My Lord (et brev til mine børn"), der fører til, at albummet med "sine mange korte forskellige tracks er farlig tæt på at lyde som et glorifieret mixtape". Samlet set kvitterer han med fire ud af seks stjerner.

Hitlister 
Debutsinglen 'Hundo', der udkom i november 2020, gik ind som nummer 1 i den følgende uge på den danske trackliste, Track Top-40 (uge 44, 2020). 

Albummet udkom den 1. januar 2021, og albummet gik direkte ind som nummer 1 på den danske albumhitliste, Album Top-40. Samtidigt gik 'Bando Bitch' ind som nummer 1 på Track Top-40, 'Jiggy' som nummer 7, 'Smooth Criminal' (9), 'Dripsnak 2.0' (11), 'Young and Dangerous' (14), 'Burna' (21), 'Feelings' (23), 'Back to Back' (29), 'Cruise Control' (32) og 'Tax Free' (35).

Spor

Deluxe Edition 
Den 5. februar 2021 udkom Branco med en deluxe edition-udgave af albummet. På denne udgave er tilføjet fire nye numre.

Noter

Hitlister

Album

Ugentlige hitlister

Sange

Referencer 

Album fra 2021
Branco-album
VM i cykelcross 2024

Verdensmesterskaberne i cykelcross 2024 er den 75. udgave af VM i cykelcross. Mesterskabet vil finde sted 27. og 28. januar 2024 i den tjekkiske by Tábor i regionen Sydbøhmen.

Resultater

Referencer 

2024
Cykelløb i 2024
Cykelløb i Tjekkiet
Bøhmen
VM i cykelcross 2025

Verdensmesterskaberne i cykelcross 2025 er den 76. udgave af VM i cykelcross. Mesterskabet vil finde sted 25. og 26. januar 2025 i den franske by Liévin i departementet Pas-de-Calais.

Resultater

Referencer 

2025
Cykelløb i 2025
Cykelløb i Frankrig
Pas-de-Calais
$tamina Szn

$tamina Szn er den anden EP af den danske musiker ICEKIID, der blev udgivet den 3. maj 2019 via Sony Music og Cannibal Records.

Spor

Hitlister

Ugentlige hitlister

Referencer 

Icekiid-album
Album fra 2019
Afro Dansker

Afro Dansker er den første EP af den danske musiker Icekiid, der blev udgivet den 3. oktober 2016 via Cannibal Records.

Modtagelse

Anmeldelser 
Helge Frandsen fra Soundvenue tildelte albummet tre ud af seks stjerner og mente, at "Icekiids debut-ep skal nok få folk til at danse, men man savner noget vildskab i den tropiske dancehall såvel som i lyrikken".

Spor

Referencer 

Icekiid-album
Album fra 2016
Tábor

Tábor er en tjekkisk by i regionen Sydbøhmen. Den havde i 2019 godt 34.000 indbyggere fordelt på 62,22 km².

Referencer

Eksterne henvisninger 

 

Byer i Tjekkiet
Byer i Sydbøhmen
Bøhmen
Badstuegade (Ribe)

Badstuegade i Ribe er en forholdsvis kort gade mellem Hundegade og Dagmarsgade lidt vest for Sct. Catharinæ Plads.

Den nordlige ende af Klostergade munder ud midt på gaden.

Gaden menes at historisk at have være en byens travleste og udgravninger har bekræftet dette. Blandt andet skulle gaden tidligere have heddet Sudergade - Suder, datidens ord for Skomager.

Inden Dagmarsgades anlæggelse i forbindelse med jernbanens ditto, gik gaden hele vejen ud til Ribe Å.

Litteratur 
Sudergade af Per Kristian Madsen og Hans Mikkelsen fra 1985

Eksterne links 
Jens Greverod, borgmester i staden Ribe, skøder sin badstue i Sudergade til Ribe by på diplomatarium.dk hentet 2. januar 2021

Gader i Ribe
Flemming Erichsen

Flemming Aarup Erichsen (født 11. april 1951) er en dansk politiker fra Socialdemokratiet, der var borgmester i Korsør Kommune fra 1991 til kommunens nedlæggelse i 2006.

Erichsen blev valgt som suppleant til byrådet i Korsør Kommune ved kommunalvalget i 1985 og fik plads i byrådet i 1988. I 1991 afløste han den siddende borgmester, partifællen Povl Mortensen, der havde været borgmester siden 1978. 

Med næsten seksten år som borgmester er Flemming Erichsen den længstsiddende borgmester i Korsør siden 1917. Efter kommunesammenlægningen i 2007 fortsatte han som menigt medlem af byrådet i Slagelse Kommune, hvilket han stadig er.

I 2019 modtog Flemming Erichsen ridderkorset, der blev overrakt af nuværende borgmester i Slagelse Kommune, John Dyrby Paulsen.

Referencer 

Tidligere borgmestre fra Danmark
Borgmestre fra Socialdemokraterne
Borgmestre i Korsør
SAS (album)

SAS er det fjerde studiealbum af den danske rapper TopGunn, der blev udgivet den 24. april 2020.

Spor

Hitlister

Album

Ugentlige hitlister

Årslister

Referencer 

TopGunn-album
Album fra 2020
Ribe Bryghus

Ribe Bryghus er et mikrobryggeri i byen Ribe. Bryggeriet laver ni slags øl året rundt og tre sæsonøl.

Historie 
Bryggeriet så dagens lys i 2006 og blev startet af Lars Nielsen, Mark Vind og Steen Sahl, der alle tre betegner deres involvering som en seriøs fritidsplan.

Opstarten skete i et gammelt autoværksted i baggården på Skolegade 4.

Bryggeriet fik hurtig lokal succes og i 2012 kunne man læse, at bryggeriet var landets mest rentable for andet år i træk. Og dette i en tid, hvor mange mikrobryggerier så dagens lys, men havde svært ved at tjene penge.

Med successen fulgte også behovet for større lokaler. I 2018 købte bryghuset den gamle remise på Seminarievej og gennem to år har lokale håndværkere sat remisen i stand og omdannet denne til et bryggeri.

I foråret 2020 blev dørene slået op til et opdateret bryggeri, med en lille café, hvor øllet kan nydes.

Se også 
 Bryggerier i Danmark

Referencer

Eksterne links 
 Bryggeriets hjemmeside: ribebryghus.dk

Mikrobryggerier fra Danmark
Bryghus
Danske virksomheder etableret i 2006
21 (TopGunn-album)

21 er det første studiealbum af den danske rapper TopGunn, der udkom den 6. maj 2013 via CHEFF Records.

Modtagelse

Anmeldelser 
Maria Therese Seefeldt Stæhr, der er anmelder for GAFFA, mente, at pladen ikke "skiller sig ikke ud fra mængden af unge rappere, der fortæller om nattelivet og damerne". Set i lyset af albummets titel, der refererer til TopGunns alder, finder hun det "faktisk udmærket gået", og [d]er er en del gode musikalske idéer – dancehall såvel som mere poppede – og hans vokal har også noget, men på den anden side mener hun, at "der imidlertid [er] rigtig mange musikalske elementer, der kører i ring, og teksterne er virkelig ikke interessante". Hun kvitterer samlet set med tre ud af seks stjerner.

Soundvenues anmelder, Christian Wolkoff, mente, at "man mærker fra start TopGunns sans for dancehall-baskende ørehængere. Fra den guitarkække bagdelshyldest ’Tilbud’ over den pumpende og selvforherligende ’Får dig høj’ til den rygradsopfordrende ’Hold ud’". Han bemærkede videre, at "‘Døgnflue’ og ‘Bedste wine’ er således ganske uimodståelig københavner-dancehall, og albummet kommer med garanti til at agere lydtapet til en sommerfest eller to. Uanset om der står 15, 21 eller 31 år på sygesikringsbeviset" og kvitterede med fire ud af seks stjerner.

Priser 
21 vandt prisen for Årets Danske Urban-udgivelse ved GAFFA-Prisen 2013.

Spor

Referencer 

TopGunn-album
Album fra 2013
Seminarievej (Ribe)

Seminarievej er en vej i Ribe, der løber fra Saltgade og hele vejen nord om byen mod øst, hvor den stopper ved mødet med Tangevej efter et knæk mod syd.

Den krydser jernbanen og fra dette stykke og til den stopper, løber den parallelt med Tangevej. Imellem disse to gennemgående gader, løber en del gader på kryds og tværs.

Gaden har sit navn efter Ribe Statsseminarium, hvor gaden også stoppede i mange år.

På stykket fra Saltgade og til jernbanen, er der sket rigtig mange ændringer gennem årene. Dette stykke er den dag i dag præget af butikker med handel.

Her har man kunnet finde byens brandstation, Danielsens Tømmerhandel og ikke mindst et svineslagteri.

Lige efter Seminariethuset, er det især Ansgar Skolen, man bemærker.

I 1950'erne voksede byen især langs Seminarievej, Ribe Boligforening stod bag mange af de nyopførte boliger.

Fra Ribe Statsseminarium til Seminariehuset, Seminarievej 13B 
Ribe Statsseminarium blev grundlagt i 1899 og fik ejne bygninger på Seminarievej i 1912. Det var siden igennem mange udvidelser, inden det lukkede i 2009 og flyttede til Esbjerg. Mange af bygninger ligger langs Simon Hansens vej, men betragtes som en del af seminariebygningerne.

Esbjerg Kommune har brugt millioner på at vedligeholde de gamle bygninger, nyt tag, beklædning af bygningerne og meget andet. Tanken er at huset skal fungere som et slags multihus for ripenserne.

Riberhus Privatskole havde til huse her fra 2008 til 2018.

Ribe Folkebibliotek er i dag at finde her. Ribe Byhistoriske Arkiv har ligeledes hjemme her i kælderen under biblioteket. Byens ungdomsskole har lokaler i bygningerne.

Enkelte af byens foreninger har lokaler her, men størstedelen af lokalerne står primo 2021 stadigvæk tomme efter privatskolens fraflytning.

Fra remise og til Ribe Bryghus, Seminarievej 16B 
Lige efter jernbanen ligger den gamle remise. 

På Seminarievej 16B ligger mikrobryggeriet Ribe Bryghus, der blev grundlagt i 2005.

Eksterne links 
 Artikel om ændringen af bygningernes navn
 Om Privatskolens flytning

Gader i Ribe